2011ની સાલમાં સુપ્રિમ કોર્ટે અરૂણા રામચંદ્ર શાનબાગ વિરુધ્ધ ભારત સરકાર અને અન્યના કેસમાં શરીરના તમામ અંગો કામ કરતાં બંધ થઇ ગયા હોય અને ફક્ત શ્વાસ જ ચાલતો હોય અને જેના સાજા થવાની કોઇ શક્યતા કે તક જણાતી ન હોય એવી દશામાં કાયમ પડી રહેલાં દર્દીનાના કિસ્સામાં લાઇફ સર્પોર્ટ સિસ્ટમ ખેંચી લેવાની મંજૂરી આપતો ચુકાદો આપ્યો હોવા છતાં ભારતમાં સ્વૈચ્છિક મૃત્યુ ગેરકાયદે ગણાય છે. આ ચુકાદાથી નિષ્ક્રિય અને સક્રિય સ્વૈચ્છિક મૃત્યુ વચ્ચે રહેલી પાતળી ભેદરેખા સ્પષ્ટ કરવામાં આવી હતી.નિષ્ક્રિય પ્રકારના સ્વૈચ્છિક મૃત્યુના કિસ્સામાં તબીબી સારવાર પાછી ખેંચી લેવાની વાત છે જ્યારે સક્રિય ઇચ્છામૃત્યુમાં તબીબી સુવિધાઓની મદદથી મૃત્યુ પામવાની સક્રિય પ્રક્રિયાની વાત કરવામાં આવી છે. સરકાર જે ખરડો સંસદમાં પસાર કરાવવા માંગે છે તેમાં સુપ્રિમ કોર્ટના ચુકાદાને કાયદાનું સ્વરૂપ આપવાનું લક્ષ્ય રાખવામાં આવ્યું છે.